recursal/SuperWikiNEXT-32B huggingface dataset:
*Վիքիպեդիայում կան հոդվածներ Չոբանյան ազգանունով այլ մարդկանց մասին։*

**Արամ Վ. Չոբանյան** (օգոստոսի 10, 1929(1929-08-10), Pawtucket, Փրովիդենս շրջան, Ռոդ Այլենդ, ԱՄՆ - օգոստոսի 31, 2023(2023-08-31)), հայազգի բժիշկ, սրտաբան, բժշկական գիտությունների պրոֆեսոր, Բոստոնի համալսարանի նախագահ (2003-2005), ՀՀ ԳԱԱ արտասահմանյան անդամ (1994)։

Կենսագրություն
--------------

1951 թվականին ավարտել է Փրովիդենսի (Ռոդ Այլենդ) Բրաուն համալսարանը, 1955 թվականին՝ Հարվարդի բժշկական դպրոցը (Բոստոն, Մասաչուսեթս), պրոֆեսոր՝ 1971։ 1967-1975 թվականներին եղել է Բոստոնի քաղաքային հիվանդանոցի հիպերտոնիայի բաժնի վարիչ, 1999 թվականից՝ Բոստոնի համալսարանի պրոֆեսոր, Բոստոնի համալսարանի բժշկական ֆակուլտետի անդամ, միաժամանակ՝ բժշկական հիպերտոնիայի բաժնի վարիչ, սրտաբանության բաժանմունքի փոխտնօրեն։ 1973 թվականից Վիտակեր սրտանոթային ինստիտուտի հիմնադիր-տնօրեն։ 1975-1995 թվականներին եղել է Ազգային առողջապահական կենտրոնի հիպերտոնիկ հետազոտության բաժնի վարիչ։ 1988 թվականին եղել է բժշկական դպրոցի դեկանը, 1996 թվականին՝ Բոստոնի համալսարանի բժշկական կամպուսի ռեկտորը։ 2003-2005 թվականներին եղել է Բոստոնի համալսարանի նախագահը։

Արամ Չոբանյանը Հայ օգնության ֆոնդի տնօրենների խորհրդի անդամ է։ Մասնակցել է Հայաստանում առողջապահական խնդիրների բարելավմանն ուղղված բազմաթիվ ծրագրերի։ Կազմակերպել է հայ բժիշկների և բուժաշխատողների վերապատրաստումներ, հետբուհական ծրագրեր Հայաստանում։

Անդամակցություն
---------------

* Եվրոպական ԳԱ անդամ, (Բրյուսել, 2002)
* ՀՀ ԳԱԱ արտասահմանյան անդամ, (1994)
* Ամերիկյան բժիշկների ընկերության անդամ (1980, 2000 թվականից՝ պատվավոր)
* Միջազգային այլ գիտական կազմակերպությունների անդամ

Գիտական գործունեություն
-----------------------

Հիմնական աշխատությունները վերաբերում են զարկերակի պատի բջջային և մոլեկուլային կենսաբանության վրա հիպերտոնիայի ազդեցության և աթերոսկլերոզի կանխարգելման մեթոդների զարգացման ուսումնասիրությանը։

Պարգևներ
--------

* Հիպերտոնիայի ամերիկյան ընկերության մրցանակի դափնեկիր (1993)
* Մխիթար Հերացու մեդալ (2014)
* Սուրբ Մեսրոպ Մաշտոցի շքանշան
* Երևանի պետական բժշկական համալսարանի ոսկե մեդալ

Ծանոթագրություններ
------------------

1. 1 2 3 4  Չեխիայի ազգային գրադարանի կատալոգ
2. ↑  Identifiants et Référentiels (ֆր.) — ABES, 2011.
3. ↑  "Արամ Չոբանյանի կենսագրությունը Բոստոնի համալսարանի կայքում". Արխիվացված է the original 2006 թ․ մայիսի 13-ին. Retrieved 2015 թ․ փետրվարի 25.
4. ↑  "ՀՕՖ, Տնօրենների խորհուրդ, Արամ Չոբանյան". Արխիվացված է the original 2016 թ․ մարտի 4-ին. Retrieved 2015 թ․ փետրվարի 25.
5. ↑  ՀՀ ԳԱԱ, Արտասահմանյան անդամներ, Արամ Չոբանյան
6. ↑  Ա. ՉՈԲԱՆՅԱՆԻՆ ՄԽԻԹԱՐ ՀԵՐԱՑՈՒ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ
**Ելիզավետա Դանիացի** (դան․՝ Elisabeth af Danmark, հոկտեմբերի 14, 1524(1524-10-14), Դանիա - հոկտեմբերի 15, 1586(1586-10-15), Gedser, Գուլբորգսուն, Զելանդիա տարածաշրջան, Դանիա), Օլդենբուրգների արքայատոհմի արքայադուստր է, առաջին ամուսնությունում ամուսնացած է եղել Մագնուս III Մեկլենբուրգ-Շվերինսկացու հետ, իսկ երկրորդում Ուլրիխ III Մեկլենբուրգ-Գյուստրովացու հետ։

Կենսագրություն
--------------

Ելիզավետան Դանիա և Նորվեգիայի թագավոր Ֆրեդերիկ I-ի և նրա երկրորդ կին Սոֆիա Պոմերանցու ավագ դուստրն էր։ Նա մեծացել է իր խորթ եղբայր Քրիստիան III-ի արքունիքում։ Ժամանակակիցները նրան նկարագրում էին, որպես արտասովոր գեղեցկուհի։ Անգլիացի դեսպանորդ Ռոբերտ Բարնսը իր զեկույցներում նշում էր, որ դեռևս երբեք չի տեսել առավել գեղեցիկ և բարեկիրթ օրիորդի։

1542 թվականին նա նշանադրվեց Մեկլենբուրգ-Շվերինիայի դուքս Մագնուս III-ի հետ, իսկ 1543 թվականի օգոստոսի 26-ին Քիլում տեղի ունեցավ նրանց ամուսնությունը։ Ամուսնության ընթացքում նրանք երեխաներ չունեցան, իսկ իննը տարի անց Ելիզավետան այրի դարձավ և 1551 թվականի վերադարձավ Դանիա։ 1556 թվականի փետրվարի 14-ին նա կրկին ամուսնացավ, այս անգամ Ուլրիխ III-ի հետ, որը նրա մահացած ամուսնու հորաքրոջ որդին էր։ Այս ամուսնությունը երջանիկ դուրս եկավ, և արդեն 1557 թվականին Ելիզավետան լույս աշխարհ բերեց իր միակ երեխային՝ դուստր Սոֆիային, որը հետագայում դարձավ Դանիայի և Նորվեգիայի թագավոր Ֆրեդերիկ II-ի կինը։

Ելիզավետան իր կյանքի ամբողջ ընթացքում պահպանում էր կապը ընտանիքի և դանիական արքունիքի հետ, պարբերաբար այցելեով իր հարս Դորոթեա Սաքսեն-Լաուենբուրգացուն։ Երբ նրա դուստր Սոֆիան ամուսնացավ հորեղբոր որդու Ֆրեդերիկի հետ, նրա այցերը Դանիա հաճախակի դարձան։ Ելիզավետայի աջակցությամբ վերականգնվեցին Գյուստրով և Դոբերան քաղաքների եկեղեցիները, ինչպես նաև նա մենաստանները, դպրոցները և հիվանադանոցներն էր հովանավորում։
Ելիզավետան մահացավ 1586 թվականի, երբ վերադառնում էր Դանիա կատարած իր այցից։ Նրան տեղափոխեցին Մեկլենբուրգ և թաղեցին Գյուստրովի տաճարում։ Մի քանի տարի անց նրա երկրորդ ամուսինը թաղվեց նրա հարևանությամբ։

Ժառանգներ
---------

Ելիզավետայի թոռնուհի Աննա Դանիացին ամուսնացավ Անգլիայի թագավոր Հակոբ I-ի հետ։ Եվ այսպիսով, Բրիտանիայի յուրաքանչյուր միապետ նրա անուղղակի հետնորդն է, այդ թվում այժմյա թագուհի Եղիսաբեթ II-րդը։

Ծանոթագրություններ
------------------

1. 1 2 3 4  *Lundy D. R.* The Peerage
2. 1 2 3 4  Dansk Biografisk Lexikon (դան.)
3. ↑  "Elizabeth Oldenburg, Princess of Denmark" (in անգլերեն). thepeerage.com. Արխիվացված է the original 2012 թ․ հուլիսի 30-ին. Retrieved 2011 թ․ մայիսի 8. `{{cite web}}`: Cite has empty unknown parameter: `|datepublished=` (help)
4. 1 2 3  "Elisabeth, Hertuginde af Meklenborg" (in դանիերեն). runeberg.org. Արխիվացված է the original 2012 թ․ հուլիսի 30-ին. Retrieved 2011 թ․ մայիսի 8. `{{cite web}}`: Cite has empty unknown parameter: `|datepublished=` (help)

Գրականություն
-------------

* *Elisabeth, Hertuginde av Meklenborg.* In: *Dansk biografisk leksikon.* Vol. 4, pp. 497f. (digitalised)
**Վազգեն Դրաստամատի Թադևոսյան** (հոկտեմբերի 27, 1955(1955-10-27), Լենինական, Հայկական ԽՍՀ, ԽՍՀՄ), գեղանկարիչ, Արցախյան շարժման հիմնական կազմակերպիչներից մեկը Գյումրիում, հայտնի է նաև Սյուռ Վազօ անունով։

Կենսագրություն
--------------

Վազգեն Թադևոսյան ծնվել է 1955 թվականի հոկտեմբերի 27-ին՝ Լենինականում (Գյումրի)։ Դեռ մանկուց հրապուրվել էր ավանգարդիստական արվեստով։ Վերջինս խորհրդային տարիներին արգելված էր։ 1972-1974 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում, իսկ այն ավարտելուց հետո՝ 1978-1980 թվականներին սովորել է Սանկտ Պետերբուրգի գեղարվեստի ակադեմիայում։ Երկար տարիներ ապրելով Երևանում և Սանկտ Պետերբուգում՝ նա շփվել է այն ժամանակների առաջադեմ մտավորականների հետ և մասնակցել սովետական ռեժիմի կողմից չխրախուսվող միջոցառումներին։ 1985 թվականին հռչակված վերակառուցման ու հրապարակայնության քաղաքականությունը առիթ հանդիսացավ, որպեսզի Վազգենը կրկին վերադառնա Գյումրի։

1986 թվականին Գյումրիում կազմակերպում է «Հումորիստական նկարի» առաջին խոշոր միջազգային ցուցահանդեսը։ Այդ տարիներին Գյումրիի Վարդան Աճեմյանի անվան դրամատիկական թատրոնում նկարիչը ձևավորել էր նաև բազմաթիվ գեղարվեստական ազդագրեր, կատարել գրքերի ու թատերական ներկայացումների ձևավորումներ, ինչպես նաև մասնակցել ցուցահանդեսների։

Վազգեն Թադևոսյանը 1988 թվականին ակտիվորեն աջակցել է նաև Արցախյան շարժմանը՝ լինելով նրա հիկնական կազմակերպրչներից մեկը Գյումրիում։ 1988 թվականի երկրաշարժից հետո տեղափոխվելով Երևան՝ նա աշխատակցել է նորաստեղծ հայ ազատ մամուլին՝ աշխատելով «Մունետիկ», «Ազատամարտ», «Մաշտոց», «Վարուժան» և այլ պարբերականներում՝ որպես գեղարվեստական խմբագիր։ 1995 թվականին, վերադառնալով Գյումրի, իրականացրել է «ՄետաՊոլիս-58» առաջին խոշոր ավանգարդիստական նախագիծը, որը ավերակաների մետաֆիզիկ վիճակների ուսումնասիրությունն է։ Իրենց տեղական «Շիրակ» հեռուստաընկերությունում վարել է ժամանակակից արվեստների խնդիրներին նվիրված «Ես և դու» հեռուստածրագիրը։ 1998 թվականին Վազգեն Թադևոսյանն իր ընկերների հետ հիմնել է Գյումրիի ժամանակակից արվեստների կենտրոնը ու միջազգային երկամյա «Բիենալե» փառատոնը։

Այժմ ապրում և ստեղծագործում է Ֆրանսիայի Ռոքուբո գյուղակում։

Ցուցահանդեսներ
--------------

Վազգեն Թադևոսյանը կազմակերպել և մասնակցել է մի շարք ցուցահանդեսների Երևանում, Թեհրանում, Գյումրիում, Վիլնյուսում, Փարիզում, Թբիլիսիում, Սամարայում, Ստրասբուրգում և այլուր։ Նա ձևավորել է «Շուշիի մշակութային մեկ դարը» ցուցահանդեսը, ինչպես նաև իր գործընկերների հետ հիմնել «Լուսաստղ» մշակութային հանդեսը։

Ծանոթագրություններ
------------------

1. ↑  Mirror-Spectator, The Armenian (2015 թ․ հունիսի 25). "Mapping Cultural Loss and Recovery". *The Armenian Mirror-Spectator* (in ամերիկյան անգլերեն). Retrieved 2019 թ․ հոկտեմբերի 31.
2. ↑  khoulali, Sofia El. "Exposition Isabelle Jacquet et Vazo". *Centre Culturel AnimA* (in ֆրանսերեն). Արխիվացված է the original 2019 թ․ հոկտեմբերի 31-ին. Retrieved 2019 թ․ հոկտեմբերի 31.
3. ↑  "AV Production - Վազգեն Պահլավունի-Թադևոսյան". *avproduction.am*. Retrieved 2019 թ․ հոկտեմբերի 28.(չաշխատող հղում)
4. ↑  VAZO Archived 2019-10-31 at the Wayback Machine.[]

Արտաքին հղումներ
----------------

* VAZGEN PAHLAVUNI-TADEVOSYAN (VAZO)
* FRAGMENTE | VAZO (Vazgen PahlavuniTadevosyan) in Zusammenarbeit mit Peter Hölscher und Dietmar(չաշխատող հղում)
Անվան այլ կիրառումների համար տե՛ս՝ Արամ Քոչարյան (այլ կիրառումներ)

**Արամ Կարապետի Քոչարյան** (հոկտեմբերի 1, 1903(1903-10-01) - սեպտեմբերի 5, 1977(1977-09-05), Երևան), հայ կոմպոզիտոր, երաժշտագետ։ Արվեստագիտության թեկնածու (1965)։ ՀԽՍՀ արվեստի վաստակավոր գործիչ (1960)։

Կենսագրություն
--------------

Արամ Քոչարյանը ծնվել է Վաղարշապատում, 1903 թվականին։ 1929 թվականին ավարտել է Մոսկվայի Գլազունովի անվան երաժշտական տեխնիկումի կոմպոզիցիայի բաժինը և 1928-1931 թվականներին դասավանդել այդ տեխնիկումում։ 1929-1931 թվականներին սովորել է Մոսկվայի կոնսերվատորիայում։ 1945 թվականին էքստերն կարգով ավարտել է Երևանի Կոմիտասի անվան պետական կոնսերվատորիան։ 1934 թվականին Երևանի Կոմիտասի անվան պետական կոնսերվատորիայում հիմնադրել է Ռոմանոս Մելիքյանի անվան երաժշտագիտահետազոտական կաբինետ և հայ երաժշտության պատմության ամբիոն։ 1934-1949 թվականներին դասավանդել է Երևանի կոնսերվատորիայում։ 1936 թվականին գլխավորել է Շամշադինի երաժշտագիտական արշավախումբը։ 1934-1942 թվականներին եղել է ՀՀ ԳԱԱ Արվեստի ինստիտուտի պատմության և երաժշտագիտության բաժնի ավագ գիտաշխատող, 1942-1948 թվականներին՝ գիտական քարտուղար, 1960 թվականից՝ ՀՀ ԳԱԱ Արվեստի պատմության ավագ գիտաշխատող։

Հեղինակ է հայ երաժշտությանը վերաբերող մի շարք աշխատությունների, կատարել է թարգմանություններ, ձայնագրել աշուղական սիրավեպեր, ժողովրդական և գուսանական երգեր (շուրջ 2000 նմուշ)։

Երաժշտագիտական աշխատանքներից են՝

* «Հայ ժողովրդական երաժշտություն», 1939
* «Հայաստանի հարվածային և փողային գործիքները», 1965
* «Հայկական գուսանական երգեր», 1976

Հեղինակել է «Տերն ու ծառան» օպերան (ըստ Հովհաննես Թումանյանի, 1970), «Կանտատ խաղաղության, բարեկամության և աշխատանքի» (1955), երգեր, խմբերգեր, գործիքային երկեր, կատարել ժողովրդական և գուսանական երգերի մշակումներ։

Ծանոթագրություններ
------------------

1. ↑  "Արամ Քոչարյանի կենսագրությունը avproduction.am կայքում". Արխիվացված է the original 2023 թ․ փետրվարի 8-ին. Retrieved 2018 թ․ փետրվարի 19.
2. ↑  "Արամ Կարապետի Քոչարյան". Արխիվացված է the original 2017 թ․ փետրվարի 26-ին. Retrieved 2015 թ․ հոկտեմբերի 1.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 12, էջ 476)։*  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հանրային ռադիոյի արխիվ |
|  |
| Բառարաններ և հանրագիտարաններ | AV Production |
|  |
| 

|  Չափորոշչային վերահսկողություն |
| --- |
|  |
| ՀԳՀԳ: 8496 · BNF: 15563881q · GND: 139906037 · ISNI: 0000000072512065 · LCCN: n99266770 · VIAF: 64321800 · WorldCat VIAF: 64321800 |

 |

 |
**Hotarubi no Mori e** (ճապ.՝ 蛍火の杜へ Հոտարուբի նո մորի է, Անտառում, որտեղ կայծկլտում են լուսատտիկները)՝ Միդորիկավա Յուկիի շոջո-մանգան առաջին անգամ լույս է տեսել 2002 թվականի հուլիսին, LaLa DX ամսագրում:Այն նաև 2003 թվականի հուլիսին և 2011 թվականի սեպտեմբերին վերահրատարակվել է, որպես երկու տարբեր նորավեպ։ «Hotarubi no Mori e» պատմությունը հետագայում ռեժիսոր Տակախիրո Օմորիի և Brain’s Base ստուդիայի ջանքերով ստացել է անիմացիոն ֆիլմի տեսք, որը էկրանիզացվել է ճապոնիայում 2011 թվականի սեպտեմբերին։

Սյուժե
------

Հոտարու վեցամյա աղջիկը մոլորվել է կախարդված անտառում։ Այնտեղ նա հանդիպում է մի դիմակով երիտասարդ, որի անունը Գին է։ Գինը անտառային հոգի է, որը մեկ մարդու հպումից կարող է հալվել։ Շնորհիվ իր նոր ընկերոջ Հոտարուն դուս է պրծնում անտառից, բայց հաջորդ օրը կրկին վերադառնում, որ հանդիպի Գինի հետ...

Հերոսներ
--------

**Հոտարու Տակեգավա** (ճապ.՝ 竹川 蛍 *Տակեգավա Հոտարու*)՝ գլխավոր հերոսուհին։ Անիմեի սկզբում նա վեցամյա աղջիկ էր։ Կորչելով անտառում, հանդիպեց Գինին։ Այդ պահից սկսած նա ամեն տարի՝ ամռանը ժամանում է իր պապիկի տուն, որպեսի գնա անտառ Գինի մոտ։ Ժամանակի հետ փոքրիկ աղջիկը մեծանում է և դառնում գեղեցիկ օրիորդ։ Նա սիրահարվում է Գինին։ Բայց ամառային կառնավալի ժամանակ մի հոգի– երեխա է ընկնելուց լինում և Գինը նրան փրկում է, բայց պարզվում է, որ այդ երեխան մարդ է լինում։ Գինը սկսեց կորչել, հալվել և նրանք առաջին ու վերջին անգամ գրկախառնվեցին։

*Սեյու*՝ Սակուռա Այանե

**Գին** (ճապ.՝ ギン*Գին*)՝ գլխավոր հերոս։ Մարդ։ Վաղ մանկության հասակում նրան թողել են անտառում, բայց անտառային աստվածը խղճալով նրան՝ կերպարանափոխեց հոգու։ Սակայն կախարդանքը թույլ է լինում և, եթե Գինին մարդ դիպչի նա անհետանա։ Նա մենակ էր, մինչև որ անտառում չհանդիպեց աղջկան՝ Հոտարուին։ Ժամանակի ընթացքում սիրեց նրան։ Երբ նա դիպչեց մարդու, նա ուրախ էր, որ վերջապես կարող էր գրկել Հոտարուին։

*Սեյու*՝ Ուտիյամա Կոկո

Երաժշտություն
-------------

*Օտակա Սիդզուրու* (ճապ.՝ おおたか静流)– «Ամառվա տեսիլքներ» (ճապ.՝ 「夏を見ていた」 Նացու օ միտեիտա)

* Պաշտոնական կայք
* *Andy Hanley* Anime Review: In the Forest of the Fireflies Light UK Anime Network (2011 թ. հոկտեմբերի 15)

**Ստեղծագործության տվյալների բազաներ**

* «Անտառում, որտեղ շողշողոմ են լուսատտիկները»
* «Անտառում, որտեղ շողշողոմ են լուսատտիկները»

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Anime News Network |

 |
**Ատազանավիր/ռիտոնավիր,** hամակցված դեղամիջոց։ Նախատեսված ՄԻԱՎ/ՁիԱՀ-ի բուժման համար։ Այն ատազանավիրի և ռիտոնավիրի համակցումն է։ Կարող է փոխարինել լոպինավիր/ռիտոնավիրին։ Ներքին ընդունման դեղամիջոց է։

Կողմնակի ազդեցությունները մինիմալ են։ Դրանցից են՝ որովայնային ցավը, լուծը, դեղին մաշկը, մկանային ցավը, և գլխացավը։ Լյարդի խնդիրներ ունեցող մարդկանց դեպում դեղի կիրառություն պետք է լինի խիստ վերահսկելի։ Ենթադրվում է, որ հղիության ընթացքում կիրառությունը անվտանգ է։ Ազատանավիրը գործում է որպես պրոտեազների ինհիբիտոր, իսկ ռիտոնավիրը մեծացնում է ատազանավիրի ազդեցությունը։

Համակցված դեղամիջոցը Հնդկաստանում արտոնագրվել է 2012 թվականին, իսկ ԱՄՆ-ում՝ 2017 թվականից գտնվում է կիրառման թույլտվության հաստատման ընթացքի փուլում։ Այն պատկանում է ԱՀԿ-ի հիմնական դեղերի շարքին, որոնք ամենաանվտանգը և արդունավետն են առողջության համար։ Ըստ 2012 թվականի տվյալների տարեկան արժեքը կազմել է 281 ԱՄՆ դոլար։

Ծանոթագրություններ
------------------

1. 1 2 3 4  "Atazanavir/ritonavir - Mylan Laboratories - AdisInsight". *adisinsight.springer.com* (in անգլերեն). Retrieved 2017 թ․ հունիսի 29.
2. 1 2 3 4 5 6  "WHO Model List of Essential Medicines Application" (PDF). *WHO*. Retrieved 2017 թ․ հունիսի 29.
3. ↑  "Atazanavir/Ritonavir in Pregnancy". *hivinsite.ucsf.edu* (in անգլերեն). Արխիվացված է the original 2018 թ․ հունվարի 29-ին. Retrieved 2017 թ․ դեկտեմբերի 10.
4. ↑  "WHO Model List of Essential Medicines (20th List)" (PDF). *World Health Organization*. March 2017. Retrieved 2017 թ․ հունիսի 29.
**Արմենիա** (անգլ.՝ Armenia), թաունշիփ ԱՄՆ Փենսիլվանիա նահանգի Բրադֆորդ շրջանում։ 2010 թվականին թաուշիփի բնակչությունը կազմել է 180 մարդ։

Աշխարհագրական դիրք
------------------

Արմենիա թաունշիփը Բրադֆորդ շրջանի քարտեզի վրա
Թաունշիփը գտնվում է Բրադֆորդ շրջանի արևմուտքում՝ Արմենիա բլրի գագաթին, որն ունի 670-730 մետր բարձրություն։ Թաունշիփի հարավային հատվածը մտնում է Տայոգա անտառի կազմում։ Ըստ ԱՄՆ մարդահամարի բյուրոյի տվյալների՝ Արմենիան ունի 47,7 կմ² տարածք, որից 0,3 կմ² ջուր է։

Բնակչություն
------------

Ըստ 2010 թվականի մարդահամարի տվյալների՝ Արմենիայի բնակչությունը կազմել է 180 մարդ (դրանից 54,4 %-ը կազմել են տղամարդիկ, 45,6 %-ը՝ կանայք), թաունշիփում եղել է 76 տնային տնտեսություն և 56 ընտանիք։ 2010 թվականին քաղաքի բնակչությունը տարիքային տեսակետից ունեցել է հետևյալ կառուցվածքը․ 17,2 %-ը կազմել են 18 տարեկանից փոքր բնակիչները, 3,4 %՝ 18-21 տարեկանները, 53,3 %՝ 21-65 տարեկանները և 26,1 %՝ 65 տարեկանից մեծ անձինք։ Բնակչության միջին տարիքը կազմել է 49,3 տարի։ Յուրաքանչյուր մեկ կնոջ հաշվով Արմենիայում եղել է 119,5 տղամարդ, ընդ որում՝ 100 չափահաս կանանց հաշվին կա արդեն համապատասխան տարիքի 119,1 տղամարդ։ Ռասյական կազմը՝ սպիտակամորթները կազմում են բնակչության 100,0 %։

76 տնային տնտեսությունների 73,3 %-ը եղել են ընտանիքներ․ 65,8 %-ը եղել են համատեղ ապրող զույգեր (19,7 %-ը՝ 18 տարեկանից փոքր երեխաներ ունեցողներ), 2,6 %-՝ը կանայք, որ ապրել են առանց ամուսնու, 5,3 %-ը՝ տղամարդիկ, որ ապրել են աանց կանանց։ 26,3 %-ն ընտանիք չի ունեցել։ Ընդհանուր առմամբ ընտանեկան տնտեսությունը վարում է 2,37 մարդ, ընտանիքի անդամների միջին քանակը կազմել է 2,73։ Միայնակ ապրել է բնակչության 25,0 %-ը, 9,2 %-ը կազմել են միայնակ ապրող տարեցները (65 տարեկանից մեծ)։

2014 թվականին 16 տարեկանից մեծ 231 անձանցից աշխատանք է ունեցել 93 մարդ։ Ընդ որում՝ տղամարդկանց միջին տարեկան եկամուտը կազմել է 29 500 դոլար, կանանցը՝ 17 500 դոլար։ 2014 թվականին ընտանիքի եկամտի միջնարժեքը կազմել է 44 896 $, տնային տնտեսությունում՝ 51 339 $։ Մեկ մարդու հաշվով եկամուտը կազմել է 18 666 $ տարեկան։ Արմենիայի բնակչության ընտանիքների ընդհանուր քանակի 6,0 %-ը և մարդկանց 13,3 %-ը գտնվել են աղքատության գծից ներքև։

Ծանոթագրություններ
------------------

1. ↑  2020 թվականի ԱՄՆ մարդահամար / United States Census Bureau
2. 1 2 3  "American FactFinder". United States Census Bureau. Արխիվացված է the original 2015 թ․ հունվարի 8-ին. Retrieved 2016 թ․ օգոստոսի 11.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Վադի Մուսա** (արաբ․՝ وادي موسى‎‎), քաղաք Հորդանանի Թագավորության հարավարևմտյան հատվածում՝ Մաանի մարզում։ Համարվում է Մաանի մարզի երկրորդ ամենախոշոր քաղաքը, վարչական կենտրոն Մաան քաղաքից հետո։

Հիմնական բնակիչները արաբներն են, որոնք դավանում են իսլամ։ Քաղաքի պաշտոնական լեզուն արաբերենն է։

Քաղաքը գտնվում է Հորդանանի մայրաքաղաք Ամմանից 250 կմ հեռավորության վրա։ Քաղաքից 100 կմ հեռավորության վրա է գտնվում Հորդանանի միակ նավահանգստային քաղաքը՝ Ակաբան։

Քաղաքում կան ավելի քան 50 հյուրանոցներ և շատ զբոսաշրջային ռեստորաններ։ Քաղաքի տնտեսության կարևորագույն ճյուղը զբոսաշրջությունն է։

Բնակչություն
------------

2004 թվականի Պետրայի կենտրոնական բյուրոյի տվյալների համաձայն՝ Վադի Մուսա քաղաքի և շրջակա 18 գյուղերի բնակչությունը միասին կազմում էր 23 840 մարդ։ Տղամարդիկ կազմում են քաղաքի բնակչության 51,56, իսկ կանայք՝ 48,44 տոկոսը։

Բնակչության 93,5 %-ը հորդանանցի արաբներն են։ 2009 թվականի տվյալներով, քաղաքի բնակչությունը կազմում էր 26,100 մարդ։

Ծանոթագրություններ
------------------

1. ↑  Visiting Moses' Well
2. ↑  "2004 Census" (PDF). Արխիվացված է the original (PDF) 2011 թ․ հուլիսի 22-ին. Retrieved 2016 թ․ հունվարի 8. `{{cite web}}`: Unknown parameter `|dead-url=` ignored (`|url-status=` suggested) (help)

Պատկերասրահ
-----------

* 
* 


|  |  |
| --- | --- |
|  | ***Վադի Մուսա***էջը Վիքիպահեստում |



|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 10354390-9 · NKC: ge629083 · VIAF: 235908177 · WorldCat VIAF: 235908177 |

 |
**Արմինեի սիրո համար** (անգլ.՝ For the Love of Armine), Աբի Ալեքսանդրի գիրքը՝ նվիրված Հայոց ցեղասպանության 1,5 միլիոն անմեղ զոհերի հիշատակին և Մեծ Եղեռնի 100-ամյա տարելիցին։

Հեղինակի մասին
--------------

Ազգությամբ հնդիկ Աբի Ալեքսանդրը մասնագիտությամբ ֆինանսիստ է։ Աշխատել է Հնդկաստանի պետական բանկում, «Վորլդ վիժն» կազմակերպությունում, ներկայումս Զարգացման ինստիտուտի ֆինանսական տնօրենն է։ «Հանուն Արմինեի սիրո» վեպը նրա հինգերորդ գիրքն է
(«Ամերիկացին՝ Աստծո որոնումներում», «Հետապնդելով ամպրոպը», «Այն օրը, երբ հանդիպենք», «Հիշողություններ և պատրանքներ»)։ Հայաստանի մասին առաջին անգամ իմացել է Կիպրոսում 2005 թվականին, որտեղ մասնակցում էր «Վորլդ վիժնի» կազմակերպած դասընթացներին։

Ճամփորդել և ծրագրեր է իրականացրել ԱՄՆ-ում, Հայաստանում, Ուզբեկստանում, Հարավ-արևելյան Ասիայի երկրներում, Աֆրիկայում, Միջին Արևելքում, Արևելյան Եվրոպայում։

Բովանդակություն
---------------

Գիրքը պատմում է հայուհի Արմինեի և հնդիկ Կուրյակոսի /Կիրակոս/ հանդիպման և նրանց սիրո մասին։ Սիրո պատմության շուրջ են շաղկապվում հայոց պատմությունն ու մշակույթը՝ հայ ժողովրդի ձևավորումից մինչև հարյուր տարի առաջ օսմանյան թուրքերի իրականացրած ցեղասպանությունը։ Գործողությունները ծավալվում են Հնդկաստանի հարավային Կերալա նահանգում, որտեղ բնակվում են Եղեռնից մազապուրծ հայեր, ովքեր հիմնել են Նոր Գառնի բնակավայրը և զբաղվում են առևտրով։ Գրքի իրադարձությունները ծավալվում են 1970-ական թվականներին

Մեջբերումներ հեղինակից
----------------------

|  |  |  |
| --- | --- | --- |
|  | Փորձեցի այնպես գրել, որ եղեռնը հասկանալի ձևով մոտենար ընթերցողին, առանց չափազանց ակնհայտ լինելու։ Գրքի իրադարձությունները տեղի են ունենում 1970-ականներին և 2005 թվականին, սակայն գրքի ամբողջ ընթացքը նվիրված է եղեռնին, արծարծում է այն, ինչ եղել է 100 տարի առաջ։ Գիրքը գրելիս նպատակս երկակի էր՝ ցույց տալ սփյուռքի հայ երիտասարդությանը, թե ինչ տառապանքի միջով են անցել իրենց նախնիները և, վերջապես, Հայոց ցեղասպանության մասին իրազեկել նաև ոչ հայ ընթերցողին։ |  |

Ծանոթագրություններ
------------------

1. ↑  For the love of Armine - ARMENIAN
2. ↑  For the Love of Armine
3. ↑  "ԱԲԻ ԱԼԵՔՍԱՆԴՐ, "ԱՐՄԻՆԵԻ ՍԻՐՈ ՀԱՄԱՐ" ԳՐՔԻ ՇՆՈՐՀԱՆԴԵՍ". Արխիվացված է the original 2016 թ․ մարտի 5-ին. Retrieved 2015 թ․ նոյեմբերի 4.
4. ↑  Event Featuring Indian-American Author’s Book on Armenian Genocide to Be Held in NY

Արտաքին հղումներ
----------------

* Գիրքը amazon.com կայքում
* Հնդիկ գրողը՝ Հայոց ցեղասպանության մասին
**Ստադ դյու Ռե** (ֆր.՝ Stade Municipal du Ray), ֆուտբոլի մարզադաշտ ֆրանսիական Նիս քաղաքում
Մարզադաշտը շահագործման է հանձնվել 1927 թվականին և այդ ժամանակից սկսած՝ սև ու կարմիր գույներով ներկված մարզական այս կառույցը համարվել է Ֆրանսիայի բարձրագույն խմբի առաջնությունում հանդես եկող «Նիս» ֆուտբոլային թիմի այսպես կոչված՝ «տնային» մարզադաշտը, որտեղ հյուրընկալել է մրցակից թիմերին։ Ֆուտբոլասեր հանդիսականների տրամադրության տակ եղել է 18.696 նստատեղ։ Քաղաքի կենտրոնում գտնվելու հանգամանքը հեշտացնում էր այնտեղ անցկացվող մարզական միջոցառումներին, ֆուտբոլային մրցախաղերին մարզասեր հանդիսականների հաճախելը, սակայն նստատեղերի համեմատաբար քիչ քանակությունը և կառույցի հնությունը տարիների ընթացքում դարձել էին խանգարող հանգամանք. այն այլևս չէր համապատասխանում ժամանակակից միջազգային չափանիշներին։ Այդ պարագան հաշվի առնելով՝ նախատեսվել էր Lingostière թաղամասում կառուցել նոր մարզադաշտ, սակայն 2006 թվականին կոռուպցիոն սկանդալի պատճառով այդ նախագիծը կյանքի չկոչվեց։ Արդեն հնացած համարվող մարզադաշտը 2013 թվականի սեպտեմբերին վերջապես փոխարինվեց նորակառույց Allianz Riviera-ով։

Ստադ դյու Ռե մարզադաշտում 2013 թվականի օգոստոսի 29-ին անցկացված եվրոպական մրցաշարի ֆուտբոլային վերջին հանդիպումը Նիսի և կիպրական Լիմասոլ քաղաքի թիմերի միջև, որն ավարտվեց տանտերերի հաղթանակով, 1:0 հաշվով

Ծանոթագրություններ
------------------

1. ↑   — 2014.
2. ↑
3. ↑
4. ↑  "Stadiums in France Provence-Alpes-C/Azur". Worldstadiums.com. Արխիվացված է the original 2011 թ․ նոյեմբերի 4-ին. Retrieved 2011 թ․ նոյեմբերի 8.

Արտաքին հղումներ
----------------

* Site dédié au stade du Ray par l'OGC Nice Archived 2019-07-15 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | StadiumDB |

 |
**Ստաբբուրսդալեն**, ազգային պարկ Նորվեգիայի Պորսանգեր մունիցիպալիտետի (Ֆինմարք ֆյուլքեում) տարածքում։ Տարածքի մի փոքր մասը գտնվում է հարևան Կվալսուն մունիցիպալիտետի տարածքում։ Այստեղ է գտնվում աշխարհի ամենահյուսիսային սոճու անտառը։

Ընդհանուր տեղեկություններ
-------------------------

Ազգային պարկը գտնվում է Պորսանգեր ֆյորդից արևմուտք՝ Ստաբբուրսելվա գետի հովտում։ Այստեղ կան Հյուսիսային Նորվեգիային բնորոշ բոլոր տեղական լանդշաֆտները՝ մերկ, տունդրայով ծածկված լեռներ, սարահարթեր, ձորակներ, կեչուտ և սոճու անտառներ։ Գետի վրա կան սահանքներ (ջրվեժներ) և հորդառատ հանգիստ ջրով հատվածներ։ Այգու ամենաբարձր կետը Čohkarášša լեռն է, որն ունի ծովի մակարդակից 1139 մ բարձրություն։ Այգին ստեղծվել է 1970 թվականին և զգալիորեն ընդլայնվել 2002 թվականին։

Ժամանակին այդ տարածքում սաամները որսացել են վայրի հյուսիսային եղջերու, իսկ 17-րդ դարից անցել են նրանց բուծմանը։

Սոճու անտառ
-----------

7500-5000 տարի առաջ՝ կլիմայի տաքացման ժամանակ, սոճու անտառները տարածվել են դեպի հյուսիս։ Սակայն հետագայում ցրտել է, և այդ անտառները պահպանվել են միայն պաշտպանված գետային հովիտներում, ինչպիսին էլ կա Ստաբբուրսդալենում։ Այստեղ աճող սոճու անտառի պահպանությունը ազգային պարկի հիմնական խնդիրն է։

Ծանոթագրություններ
------------------

1. 1 2  Nationally designated areas (CDDA)
2. ↑  Stabbursdalen nasjonalpark — Norwegian Environment Agency.
3. 1 2 3  Ragnar Frislid (2014 թ․ հունվարի 30). "Stabbursdalen nasjonalpark" (in նորվեգերեն). Store norske leksikon. Retrieved 2018 թ․ հունիսի 29.
4. ↑  "Национальный парк Стаббурсдален в Норвегии" (in ռուսերեն). reserves-park.ru. Արխիվացված է the original 2021 թ․ հունիսի 2-ին. Retrieved 2018 թ․ հունիսի 28. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Այգու քարտեզը
* Պատկեր

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական · Մեծ նորվեգական |
|  |
| Չափորոշչային վերահսկողություն | GND: 1072032694 · VIAF: 9368150325557810090002 · WorldCat VIAF: 9368150325557810090002 |

 |
Արբալետ ԴՄ ՝ ռուսական ավտոմատացված հեռակառավարվող գնդացիրի մարտական մոդուլ։ Մոդուլը նախատեսված է այնպիսի զրահամեքենաների վրա տեղադրման համար, ինչպիսիք են Թայֆունը, ՄՏ-ԼԲ, Գայլը և Վագրը։ Մոդուլն առաջին անգամ ցուցադրվել է Նիժնի Թագիլում RAE 2015 ցուցահանդեսի ժամանակ։ Նախագծված է «Զենքերի արհեստանոցներ» մասնավոր ընկերության կողմից ՝ Կովրովի էլեկտրամեխանիկական գործարանի և «ԳՏԿ «Էլինս»» ԲԸ-ի հետ համատեղ։

Մոդուլը ունի ՊԿ-ՍՈՒ ИПЦЮ.201219.026 նշանոց դիտորդական հեռուստատեսային ֆոտոխցիկով։ Տիպային թիրախի հայտնաբերման և ճանաչման հեռավորությունը նեղ տեսողական դաշտում առնվազն 2500 մետր է։ Մոդուլի մեջ տեղակայված է նշանառության ջերմացուցիչ սարք առնվազն 1500 մ հայտնաբերման տիրույթով և թիրախային ճանաչմամբ։ Լազերային հեռաչափի հեռավորությունների չափման միջակայքը 100-ից 3000 մետրի սահմաններում է։

Մոդուլի սպառազինությունը կազմում է 12,7 մմ 6П49 գնդացիրը։ Հրանոթի պտտման անկյունը հորիզոնական հարթությունում 360 աստիճան է, պտտման անկյունը ուղղահայաց հարթությունում 70-ից մինչև -20 աստիճան է։ Մարտական լրակազմ մինչև 450 կրակոց։ «Արբալետ ԴՄ» կոմպլեքսի զանգվածը կազմում է 250 կգ-ից ոչ ավել։

Ծանոթագրություններ
------------------

1. ↑  Боевой модуль «Арбалет-ДМ» могут принять на вооружение в 2015 году // RIA.ru
2. ↑  "В 2015 году могут принять на вооружение боевой модуль «Арбалет-ДМ» :: ИА «Оружие России»". Արխիվացված է the original 2020 թ․ հունվարի 16-ին. Retrieved 2020 թ․ հունվարի 16.
**Արյունային երշիկ**, երշիկի տեսակ, որի հիմնական բաղադրիչը ցուլի, հորթի կամ խոզի արյունն է, որից անջատված է ֆիբրինը (լատին․՝ fibra՝ մանրաթել)։ Պարունակում են մուգ կարմրաշագանակագույն, արյան թեթև համով ֆարշ։

Հենց նոր մորթված կենդանուց արյունը քամելու համար թափահարում են կենդանուն։ Արդեն քամած արյունը կարող է երկար ժամանակ պահպանվել, իսկ օգտագործելուց առաջ այն ֆիլտրում են՝ անցկացնելով նեղ անցքեր ունեցող մաղով։

Պատմություն
-----------

Ըստ Մենանդրի (հին հունարեն՝ Μένανδρος, 342 մ․թ․ա․ — 291 մ․թ․ա․) կատակերգության, Աթենքի լավագույն խոհարարը հայտնի է եղել Աֆթեն անունով, ով արյունային երշիկի հեղինակն է։

Բաղադրություն
-------------

Այս երշիկի բաղադրության մեջ ներառվում է խոզի միս, կենդանիների մաշկ, այլ երշիկների մնացորդներ, համեմունքներ։ Որոշ դեպքերում նաև ավելացնում են խոզի, ցուլի կամ հորթի լեզու։ Արյունային երշիկի պատրաստման գործընթացը հեշտ չէ։ Սպանդի ենթարկված խոզից առանձնացնում են 2 կարևոր բաղադրիչ՝ փորոտիքը և արյունը։ Որպեսզի լցոնն ունենա պինդ տեսք, ավելացնում են տարատեսակ բաղադրիչներ։ Ընդ որում յուրաքանչյուր պատրաստող ունի իր սեփական բաղդրատոմսը։ Մեկն ավելացնում է բեկոն և համեմունքներ, մեկ ուրիշը ավելացնում է խաշած վարսակաձավար, տապակած սոխ ու մսային հավելվածներ։ Այդ իսկ պատճառով երբեք հնարավոր չէ համտեսել միևնույն համն ունեցող արյունային երշիկ։

Քիմիական կազմ
-------------

Հաշվարկված է 100 գրամ ապրանքի համար․

* *Էներգետիկ արժեք*՝ 1,586 ԿՋ (379 կկալ)
* *Ածխաջուր*՝ 1 գր
* *Շաքար*՝ 1 գր
* *Ճարպեր*՝ 35 գր
* *Պրոտեին*՝ 18 գր
* *Երկաթ*՝ 6,4 գր (49%)
* *Նատրիում*՝ 680 գր (45%)

Արյունային երշիկի տեսակներ
--------------------------

Արյունային երշիկները լինում են՝

* *բարձր տեսակի (տնական)*
* *առաջին տեսակի (խաշած)*
* *երկրորդ տեսակի (ապխտած)*

Ծանոթագրություններ
------------------

1. ↑  Татьяна Юркова. "Кровяная колбаса Афтенея". Արխիվացված է the original 2011 թ․ փետրվարի 18-ին. Retrieved 03-01-2009.

Գրականություն
-------------

* Յու․ Մարմարյան - «Անասնաբուծական մթերքների և հումքի ապրանքագիտություն», Երևան, 2002, «Ասողիկ» հրատարակչություն, 152 էջ

Արտաքին հղումներ
----------------

* "Արյունով ուտեստներ" Archived 2011-10-14 at the Wayback Machine. (տապակած արյուն և տնական արյունային երշիկ, տապակած արյան օգտակարությունը)
*Վիքիպեդիայում կան հոդվածներ Աղաջանյան ազգանունով այլ մարդկանց մասին։*

**Արսեն Աղաջանյան** (19 մարտի, 1964, Ստեփանակերտ - 5 մարտի, 1994, Ֆիզուլիի շրջան), հայ ազատամարտիկ, Արցախյան ազատամարտի մասնակից։

Կենսագրություն
--------------

Արսեն Աղաջանյանը ծնվել է 1964 թ. մարտի 19-ին Ստեփանակերտ քաղաքում։ Թիվ 8 միջնակարգ դպրոցում ութամյա կրթություն ստանալուց հետո ուսումը շարունակել է պրոֆտեխուսումնարանում և ստացել ավտոփականագործի մասնագիտություն։ Պարտադիր զինվորական ծառայությունն անցել է Խաբարովսկ քաղաքում։ Զորացրվելուց հետո աշխատել է որպես ավտոփականագործ։ Նույն մասնագիտությամբ էլ ծառայության է անցել վերանորոգման գումարտակում։ Այնուհետև ուղարկվել է ճակատային գիծ։ Զոհվել է 1994 թ. մարտի 5-ին Ֆիզուլիի շրջանում։ Հետմահու պարգևատրվել է ՀՀ «Արիության» և «Մարտական ծառայություն» մեդալներով։ Ամուսնացած էր, ունի երեք երեխա։ Հանգչում է Ստեփանակերտի քաղաքային գերեզմանատանը։

Ծանոթագրություններ
------------------

1. ↑  "Արսեն Աղաջանյանը Արցախյան պատերազմի թանգարանի կայքում". Արխիվացված է the original 2016 թ․ մարտի 5-ին. Retrieved 2014 թ․ փետրվարի 24. `{{cite web}}`: Unknown parameter `|dead-url=` ignored (`|url-status=` suggested) (help)
**Սփոյլեր** (անգլ.՝ to spoil «փչացնել»), ժամանակից շուտ հայտնած կարևոր սյուժետային տեղեկություն, որը քանդում է հեղինակի կողմից ստեղծած ինտրիգը, չի թողնում այն ինքնուրույն վերապրել, և, հետևաբար, զրկում է ընթերցողին/դիտորդին/խաղացողին սյուժեից հաճույքի մի մասից, ինչի արդյունքում նաև փչացնում է տպավորությունը։

Մի քանի ֆիլմեր սկսվում կամ ավարտվում են սփոյլերների անթույլատրելիության մասին նախազգուշացումով։ Օրինակ, «Սատանուհիներ» (1954) ֆիլմն ավարտվում է խնդրանքով. «Մի՛ նմանվեք սատանուհիներին։ Մի՛ զրկեք ձեր ընկերներին հաճույքից, որը կարող է հետաքրքրություն առաջացնել այս ֆիլմի նկատմամբ։ Մի՛ պատմեք նրանց այն, ինչ տեսել եք։ Շնորհակալություն ձեզ նրանց անունից»։

Առաջիններից մեկը, որը օգտագործել է այս տերմինը եղել է Դուգլաս Քենին իր «Սփոյլերներ» հոդվածում, որը հրատարակվել է 1971 թվականին «National Lampoon» ամսագրում։

Իրավաբանական կողմ
-----------------

Մի քանի ֆիլմերի ստեղծման ընթացքում նկարահանման մասնակիցների հետ սյուժեին վերաբերյալ տեղեկության չբացաձայման մասին համաձայնություն է կնքվում։ Հայտնի են դատաքննություններ այդ համաձայնությունների խախտման արդյունքում (այդպես, Սթիվեն Սփիլբերգը դատավիճել է դերասաններից մեկի հետ, որը նկարահանվել է նրա «Ինդիանա Ջոնսը և բյուրեղապակյա գանգերի թագավորությունը» ֆիլմում և պատմել մամուլին նրա ֆաբուլան)։

Ծանոթագրություններ
------------------

1. ↑  "Table of Contents (April 1971). "National Lampoon Issue #14". National Lampoon". Արխիվացված է the original 2016 թ․ փետրվարի 7-ին. Retrieved 2015 թ․ մայիսի 19.
2. ↑  'Indiana Jones' lawsuit settled — USATODAY.com

Արտաքին հղումներ
----------------

* «Spoilers Don’t Spoil Anything»
* Սպոյլերներ - Նյու Յորք Թայմս.
**Վալենտինա Պիստոլի** (անգլ.՝ Valentina Pistoli, 1928, Կորչա, Ալբանիա - 1993), առաջին ալբանացի կին ճարտարապետը։

Կենսագրություն
--------------

Վալենտինա Պիստոլին ծնվել է 1928 թվականին Ալբանիայի Կորչա քաղաքում։

Պիստոլին 1952 թվականին ավարտել է Սոֆիայի համալսարանը։ Ստացել է ճարտարապետի կրթություն։

Աշխատել է տարբեր կազմակերպություններում՝ որպես ճարտարապետ։ Գծագրել է Տիրանա քաղաքում գտնվող 15 հարկանի «*Tirana International Hotel*» հյուրանոցի նախագիծը։

Իր կարիերայի ընթացքում նախագծել է նաև հյուրանոցների գծագրեր՝ Կուկես, Էլբասան, Տիրանա, Դուրրաս քաղաքներում։

Որպես պրոֆեսիոնալ ճարտարապետ աշխատել է Տրիանայի համալսարանի ինժեներական բաժնում։

Ծանոթագրություններ
------------------

1. 1 2
2. ↑  Valentina Pistoli (անգլ.)
3. ↑  Eliona Lata (2013 թ․ սեպտեմբերի 25). "Për projektin e 15-katëshit, arkitektët u dërguan dy javë në Jugosllavi". *Shekulli Online*. Արխիվացված է the original 2016 թ․ հունիսի 10-ին. Retrieved 2016 թ․ ապրիլի 18. (ալբ.)

Արտաքին հղումներ
----------------

* Dritan Miço, An Outline of Albania’s Socialist Architecture Archived 2016-04-21 at the Wayback Machine.
**Ատտարդ** (մալթ.՝ Ħ'Attard), քաղաք Մալթայի Հանրապետությունում՝ Մալթա կղզու կենտրոնական մասում՝ մայրաքաղաք Վալետայից մոտավորապես 7 կիլոմետր հեռավորության վրա։ Զբաղեցնում է 14 քառակուսի կիլոմետր տարածք, որտեղ մարդիկ բնակություն են հաստատել դեռևս *դասական* անվանված ժամանակաշրջանից (մ.թ.ա. 8-րդ դար - մ.թ. 6-րդ դար)։ 1499 թվականին ստացել է եկեղեցական ինքնուրույն ծխի կարգավիճակ։ Բնակչության թվաքանակը 2014 թվականի մարտ ամսվա տվյալներով եղել է 10.650:

Յուրաքանչյուր տարի օգոստոսի 15-ին մեծ շուքով նշվում է քաղաքի հովանավոր սրբի՝ Կույս Մարիամի տոնը։

Տեսարժան վայրեր
---------------

Քաղաքի տեսարժան վայրերից են Սուրբ Անտոնիոսի անվան բուսաբանական այգին, ազգային պարկը, արհեստագործների թաղամասը, Մալթայի նախագահի պաշտոնական նստավայրը՝ Սուրբ Անտոնիոսի պալատը, ազգային մարզադաշտը...

Անվանի անձինք
-------------

Ատտարդում են ծնվել Մալթայի նախկին վարչապետ Ջերալդ Սթրիքլենդը, ճարտարապետ Թումաս Դինգլին, ում նախագծերով են կառուցվել Վինյակուր (Wignacourt) քաղաքի ջրանցույցը, Վալետայի *Porta Reale* պորտալը, մի շարք եկեղեցական կառույցներ, այդ թվում՝ Ատտարդի տաճարը։

Քույր քաղաքներ
--------------

Ատտարդը բարեկամական սերտ հարաբերություններ ունի հետևյալ քաղաքների հետ.

* Ֆրանսիա Ֆրանսիա Էլանկուր
* Իտալիա Իտալիա Պիևե Էմանուելե
* Լիտվա Լիտվա Կաունաս

Պատկերասրահ
-----------

* Սան Անտոնիո պալատըՍան Անտոնիո պալատը
* Սան Անտոնիո պալատի պարտեզըՍան Անտոնիո պալատի պարտեզը
* Ծխական եկեղեցինԾխական եկեղեցին
* Ատտարդի ջրանցույցըԱտտարդի ջրանցույցը
* ՄարզադաշտըՄարզադաշտը

Ծանոթագրություններ
------------------

1. ↑
2. ↑  |url = https://d-nb.info/gnd/4583446-5 |título = Attard |obra = Biblioteca Nacional da Alemanha |língua = de |acessodata = 17 de novembro de 2019}}
3. ↑  |title=Estimated Population by Locality 31st March, 2014 |url= |publisher=Government of Malta |archive-url= |archive-date=21 June 2015 |date=16 May 2014 |url-status=dead}}
4. ↑  "Twinning". *localgovernment.gov.mt*. Government of Malta. Արխիվացված է the original 2021 թ․ փետրվարի 28-ին. Retrieved 2019 թ․ սեպտեմբերի 18. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* 
* Archived 2003-06-18 at the Wayback Machine.
* 
* 
* 
* 

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 4583446-5 · VIAF: 248726853 · WorldCat VIAF: 248726853 |

 |
Իդալիա Պոլետիկա
**Շեռշե լա ֆամ** (ֆր.՝ Cherchez la femme, [ʃɛʁʃe la ˈfam]), ֆրանսերեն արտահայտություն, որը բառացիորեն նշանակում է «Փնտրեցե՛ք կնոջը»։ Օգտագործվում է այն դեպքում, երբ տղամարդն իրեն տարօրինակ է պահում, կամ նրա արարքների դրդապատճառն անհայտ է, իսկ դրա պատճառները կարող են լինել կնոջ հետ ապօրինի հարաբերությունները քողարկելու, կնոջ վրա տպավորություն թողնելու կամ նրա բարեհաճությանն արժանանալու փորձերը։ Այսինքն` այս արտահայտությունն օգտագործողի կարծիքով` առաջին հայացքից անբացատրելի թվացող հանցագործության կամ տարօրինակ արարքների պատճառը կինն է։

Արտահայտությունը հանդիպում է Ալեքսանդր Դյումա Հոր` 1854 թվականի «Փարիզի մոհիկանները» վեպում, որի հերոսներից մեկը` Փարիզի ոստիկանության ծառայողը, սիրում էր կրկնել.

|  |  |  |
| --- | --- | --- |
|  | Cherchez la femme, pardieu ! cherchez la femme !- Փնտրեցե՛ք կնոջը, Աստված վկա։ Փնտրեցե՛ք կնոջը։ |  |

Արտահայտությունը վեպում կրկնվում է մի քանի անգամ։ Դյուման արտահայտությունն օգտագործել է նաև 1864 թվականին գրված համանուն պիեսում, որում ասվում է.

|  |  |  |
| --- | --- | --- |
|  | Il y a une femme dans toutes les affaires ; aussitôt qu'on me fait un rapport, je dis : «Cherchez la femme ! »- Ցանկացած դեպքում կա կին. հենց ինչ-որ մեկն ինձ զեկուցագիր է բերում, ես ասում եմ` «Փնտրեցե՛ք կնոջը»։ |  |

Դյումայի այս արտահայտությունն իրոք պատկանում է ֆրանսիական ոստիկանության հայտնի պաշտոնյա Անտուան դը Սարտինին (1729-1801)։ Դը Սարտինն իր հերթին վերաձևակերպել էր հռոմեացի բանաստեղծ Յուվենալիսի միտքը, որի 6-րդ սատիրայում ասվում է. «Հազիվ թե գտնվի դատական մի հայց, որում վեճի պատճառը կինը չլինի»։

Հայկական իրականության մեջ արտահայտությունն օգտագործվել է «Հարսնացու հյուսիսից» ֆիլմում։ 2011 թվականից ի վեր ցուցադրվում է դերասան Նարեկ Դուրյանի համանուն ներկայացումը։

Ծանոթագրություններ
------------------

1. ↑  Ֆիլմը Youtube կայքում
2. ↑  Դուրյանի հարցազրույցը թատերգության մասին

Արտաքին հղումներ
----------------

* "Ищите женщину / Cherchez la femme / Происхождение слов". *www.koryazhma.ru*. Retrieved 2021 թ․ սեպտեմբերի 1.
* "Педагогика общеобразовательной школы". *web.archive.org*. 2015 թ․ նոյեմբերի 17. Արխիվացված է the original 2015 թ․ նոյեմբերի 17-ին. Retrieved 2021 թ․ սեպտեմբերի 1. `{{cite web}}`: Cite has empty unknown parameter: `|dead-url=` (help)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Cherchez la femme** կատեգորիայում։ |
**Արշակ Հարությունի Գառնիկյան** (**Արշակ Գառնի**, նոյեմբերի 21, 1931(1931-11-21), Բեյրութ, Լիբանան - ապրիլի 14, 2014(2014-04-14), Փարիզ), ֆրանսահայ նկարիչ։

Կենսագրություն
--------------

Արշակ Գառնիկյանը ծնվել է 1931 թվականին Բեյրութում։ Արվեստի ու երաժշտության նկատմամբ սերն ի հայտ է եկել վաղ տարիքում։ Գործունեությունը սկսել է որպես թատերական նկարիչ, ձևավորել է Լևոն Շանթի «Հին աստվածներ», «Շղթայվածը» և այլ ներկայացումներ։ Ձևավորել է Բեյրութի Համազգայինի Գասպար Իփեկյան թատերախմբի մի շարք բեմադրություններ։ 1958 թվականից հաստատվել է Փարիզում, հաճախել է Գրանդ Շոմեր ակադեմիա, երեք տարի հետևել է Լուվրի ազատ արվեստանոցների դասընթացներին։

Աշխատանքներում իրականությունը պատկերել է այլաբանորեն, վերացարկված։ Փարիզի կենտրոնում ունեցել է իր արվեստանոցը։ Ստեղծագործություններից գտնվում են Հայաստանի ազգային պատկերասրահում։

Մահացել է 2014 թվականի ապրիլի 14-ին Փարիզում։

Ցուցահադնեսներ
--------------

Մասնակցել է Փարիզի սալոնի խմբակային ցուցահանդեսներին

Անհատական ցուցահանդես է ունեցել Փարիզի Ունիվերսիտե (1957) սրահում և Բելգիայում (1975):

Ստեղծագործություններ
--------------------

* «Ինքնանկար» («Տղայի դիմանկարը»), ՀԱՊ, 1959 թ.
* «Նատյուրմորտ», ՀԱՊ, 1959 թ.
* «Դիմանկար» , ՀԱՊ, 1959 թ.
* «Հանդիպում», 1963 թ.
* «Ապրիլյան մի գիշեր», ՀԱՊ, 1973 թ.
* «Հորինվածք», 1981 թ.
* «Կապակցություն», 1983 թ.
* «Զվարթնոց», ՀԱՊ, 1984 թ.
* «Նկարիչը», ՀԱՊ, 1986 թ.
* «Շարական» նկարաշարք», ՀԱՊ, 1988 թ.
* «Բնանկար», 1999 թ.

### Թատերական ձևավորումներ

* «Հին աստվածներ», Լևոն Շանթ
* «Շղթայվածները», Լևոն Շանթ

Ծանոթագրություններ
------------------

1. 1 2 3 4
2. ↑  "Ֆրանսահայ կերպարվեստ, [[Շահեն Խաչատրյան]], Երևան Անահիտ, 1991։" (PDF). Արխիվացված է the original (PDF) 2018 թ․ ապրիլի 17-ին. Retrieved 2018 թ․ մարտի 7. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Արշակ Գառնիկյանի ստեղծագործությունները Հայաստանի ազգային պատկերասրահում
4. ↑  Baghdasaryan, Aram. "AV Production - Արշակ Գառնիկյան". *avproduction.am*. Retrieved 2018 թ․ մարտի 7.(չաշխատող հղում)
**Ապոլլոն** (հուն.` Απόλλων Λεμεσού), ֆուտբոլային ակումբ Կիպրոսի Հանրապետության Լիմասոլ քաղաքից։ Ֆուտբոլային ակումբը հիմնադրվել է 1954 թվականին։ Ի տարբերություն մյուս կիպրական ակումբների, այս ակումբը ունի նաև վոլեյբոլային և բասկեթբոլային ակումբներ։ Ակումբը հայտնի է նաև որպես «ԱԷԼ» կամ լիմասոլյան դերբի։

Գույներ և համազգեստ
-------------------

Ապոլլոն ՖԱ-ի լոգոն և անվանումը կապված են հին հունական Օլիմպիական աստվածներից Ապոլլոնի հետ։ Վերջինս ըստ հին հունական դիցաբանության համարվում է արևի, լույսի, լուսնի, պոեզիայի և երաժշտության աստված։ Ակումբի հիմնական գույները կապույտի և սպիտակն է, որը կապված է Հունաստանի Հանրապետության դրոշի հետ։ Տնային խաղերում հանդես է գալիս կապույտ վերնաշապիկով, շորտերով։ Հյուրընկալվելիս խաղում են սպիտակ վերնաշապիկով և շորտերով։

Հայտնի խաղացողներ
-----------------

* Արգենտինա Ֆեդերիկո Դոմինգես
* Կիպրոսի Հանրապետություն Սինիշա Դոբրաշինովիչ
* Կիպրոսի Հանրապետություն Կոնստանտինուս Մակրիդիս
* Ղազախստան Վիկտոր Զուբարև
* Նիգերիա Արտունա Բաբանգիդա
* Ռումինիա Ադրիան Իենչի

Տես նաև
-------

* Կիպրոսի առաջին դիվիզիոն

Ծանոթագրություններ
------------------

1. ↑  "Պատմություն". Արխիվացված է the original 2015 թ․ սեպտեմբերի 23-ին. Retrieved 2015 թ․ ապրիլի 2.

Արտաքին հղումներ
----------------

* Պաշտոնական կայք

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | FootballDatabase.eu · Soccerway · playmarkerstats.com · Transfermarkt · worldfootball.net · ՈւԵՖԱ |

 |
**Արձագանքը** (անգլ.՝ The Echo, 1997) բրիտանացի մրցանակակիր քրեագիր, արձակագիր, գրող Մինետե Ուոլթերսի հինգերորդ քրեական վեպը է։ Ինչպես իր բոլոր գրքերում, «Արձագանքը» գրքի կերպարները ևս չեն հանդիպում նրա մյուս ստեղծագործություններում։ Ի սկզբանե հրապարակված լինելով անգլերեն` «Արձագանքը» թարգմանվել է ևս ինը լեզվով, ինչպես նաև տպագրվել է և որպես ձայնային գիրք ձայնագրվել անգլերենով և գերմաներենով։

Բովանդակություն
---------------

Երբ Բիլլի Բլեք անունով անօթևան մի մարդ սովամահ է լինում բարձրաշխարհիկ տիկին Ամանդա Փոուելի ավտոտնակում, լրագրող Մայքլ Դիքոնին ուղարկում են ուսումնասիրելու այս պատմությունը։ Դիքոնը փորփրում է Բիլլի Բլեյքի և Ամանդա Փաուելի անցյալը, փորձելով հասկանալ, թե ով է Բիլլի Բլեքը, կարո՞ղ էր արդյոք նա լինել Ամանդայի նախկինում անհետացած ամուսինը, ինչո՞ւ է նա որոշել սովամահ լինել կնոջ ավտոտնակում։ Ի վերջո, ինչո՞ւ է Ամանդան այդքան հետաքրքրվում Բիլլի Բլեքով և ինչո՞ւ է վճարում նրա հուղարկավորության համար։ Հետաքննության ճանապարհին Դիքոնը բախվում է Բիլլիի, ինչպես նաև` իր սեփական անցյալից եկող մի շարք տարօրինակ կերպարների հետ։

Գլխավոր կերպարներ
-----------------

* Ամանդա Փոուել
* Մայքլ Դիքոն
* Բիլլի Բլեք

Հեռուստատեսային ադապտացիա
-------------------------

1998 թվականին այս պատմությունը մշակվել է BBC հեռուստաընկերության համար։ Կլայվ Օուենը խաղացել է Մայքլ Դիքոնի, իսկ Ջոելի Ռիչարդսոնը` Ամանդայի դերը։ Շոուն հեռարձակվել է մեկ եթերաշրջան։

Ծանոթագրություններ
------------------

1. 1 2  "The Echo". *Minette Walters*. 2010. Արխիվացված է the original 2015 թ․ հոկտեմբերի 7-ին. Retrieved 2015 թ․ դեկտեմբերի 6. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "The Echo (Book, 1997)". *OCLC Worldcat*. Retrieved 2015 թ․ դեկտեմբերի 6.
3. ↑  "The Echo by Minette Walters". *Kirkus Reviews*. Kirkus. 1997 թ․ հունվարի 15. Retrieved 2015 թ․ դեկտեմբերի 6.
4. ↑  "The Echo by Minette Walters". *FictionDB*. Retrieved 2015 թ․ դեկտեմբերի 6.
5. ↑  "The Echo". *Publisher's Weekly*. 1997 թ․ մարտի 3. Retrieved 2015 թ․ դեկտեմբերի 6.
6. ↑  "The Echo (TV Series 1998)". *Internet Movie Database (IMDB)*. Retrieved 2015 թ․ դեկտեմբերի 6.

Արտաքին հղումներ
----------------

* More about *The Echo* on Walters' website Archived 2015-10-07 at the Wayback Machine.
* The Echo(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | OCLC |

 |
**Վասիֆ Յուսիֆ օղլու Թալիբով** (ադրբ.՝ Vasif Yusif oğlu Talıbov, հունվարի 14, 1960(1960-01-14), Ներքին Արալիկ, Շարուրի շրջան, Նախիջևանի Ինքնավար Խորհրդային Սոցիալիստական Հանրապետություն, Ադրբեջանական ԽՍՀ, ԽՍՀՄ), ադրբեջանցի պետական գործիչ, Նախիջևանի Ինքնավար Հանրապետության Գերագույն Մեջլիսի նախագահ։

Կենսագրություն
--------------

Ծնվել է 1960 թվականի հունվարի 14-ին Նախիջևանի Նորաշեն (Շարուր) քաղաքում։ 1976 թվականին ավարտել է Շարուրի շրջանի Սիյագուտ գյուղի միջնակարգ դպրոցը, հաջորդ տարի ընդունվել է Նախիջևանի մանկավարժական ինստիտուտի պատմաբանասիրական ֆակուլտետը, որը ավարտել է 1981 թվականին։ 1994-1998 թվականներին հեռակա սովորել է Բաքվի պետական համալսարանի իրավաբանական ֆակուլտետում։ 1976 թվականից աշխատում է Շարուրի շրջանի ժողովրդական կրթության բաժնում, ապա՝ Նախիջևանի տակի շորի արտադրամասի կադրերի ինսպեկտոր, հատուկ բաժնի վարիչ։ 1991 թվականի սպետմեբերից մինչև 1994 թվականի ապրիլը աշխատել է Նախիջևանի Ինքնավար Հանրապետության Գերագույն Մեջլիսի նախագահի գլխավոր օգնական, իսկ 1994 թվականի ապրիլից մինչև 1995 թվականի դեկտեմբերը աշխատել է Նախիջևանի Ինքնավար Հանրապետության վարչապետի առաջին տեղակալ։ 1995 թվականի ապրիլի 8-ին տեղի ունեցած ժողովին Թալիբովին ընտրել են Նոր ադրբեջանական կուսակցության նախագահ, որի ստեղծմանը վերջինս մասնակցել է։ Եղել է Նախիջևանի Ինքնավար Հանրապետության Գերագույն Մեջլիսի առաջին, երկրորդ և երրորդ գումարումների պատգամավոր։ 1993 թվականի հուլիսի 3-ին Թալիբովը դարձել է Նախիջևանի Ինքնավար Հանրապետության Գերագույն Մեջլիսի նախագահ։

Ծանոթագրություններ
------------------

1. 1 2
2. ↑  "Վասիֆ Թալիբովը Լաբիրինտ տվյալների բազայում" (in ռուսերեն). База данных "Лабиринт.
3. ↑  "Վասիֆ Թալիբովը Նախիջևանի Ինքնավար Հանրապետության Գերագույն Մեջլիսի պաշտոնական կայքում" (in ռուսերեն). Nakhchivan.az. Արխիվացված է the original 2013 թ․ հոկտեմբերի 29-ին. Retrieved 2020 թ․ հունվարի 4. `{{cite news}}`: Unknown parameter `|dead-url=` ignored (`|url-status=` suggested) (help)
**Արտակ Կառլենի Հովհաննիսյան** (հունվարի 1, 1955(1955-01-01), Նոր Բայազետ, Հայկական ԽՍՀ, ԽՍՀՄ), հայ վիրաբույժ։ Բժշկական գիտությունների դոկտոր (1999), պրոֆեսոր (2001)։

Կենսագրություն
--------------

Արտակ Հովհաննիսյանը ծնվել է 1955 թվականի հունվարի 1-ին, Կամո (այժմ՝ Գավառ) քաղաքում։ 1971 թվականին ավարտել է թիվ 4 միջնակարգ դպրոցը։ 1971-1977 թվականներին սովորել է Երևանի պետական բժշկական ինստիտուտի բուժական ֆակուլտետում։ 1983 թվականին ընդունվել է Մոսկվայի Ա. Վ. Վիշնևսկու անվան վիրաբուժության ինստիտուտի կլինիկական օրդինատուրան։ 1985-1988 թվականներին սովորել է Վիշնևսկու անվան վիրաբուժական ինստիտուտի ասպիրանտուրայում։ 1983-1988 թվականներին Մոսկվայի Ա. Վիշնևսկու անվան վիրաբուժության ինստիտուտում մասնագիտացել է կրծքավանդակի և միջնորմի օրգանների վիրաբուժության գծով։ 1989-1993 թվականներին տեղափոխվել է Երևան և աշխատել IV գլխավոր վարչությունում՝ որպես ընդհանուր վիրաբույժ։ 1989 թվականից աշխատում է ՀՀ առողջապահության նախարարության Ա. Միքայելյանի անվան վիրաբուժության ինստիտուտի կրծքավանդակի վիրաբուժության բաժանմունքում, միաժամանակ՝ Միջազգային կարմիր խաչի ֆեդերացիայի խորհրդատուն է։ 1999-2002 թվականներին եղել է «Էրեբունի» բժշկական կենտրոնի կրծքավանդակի վիրաբուժության բաժանմունքի ղեկավար, 2002-2011 թվականներին՝ Երևանի պետական բժշկական համալսարանի ռազմադաշտային վիրաբուժության ամբիոնի և ՀՀ ՊՆ կենտրոնական կլինիկայի զինվորական հոսպիտալի վիրաբուժության կլինիկայի ղեկավար։

Աշխատանքները վերաբերում են կրծքավանդակի օրգանների և միջնորմի հիվանդությունների, հետվիրահատական թարախային բարդությունների, պառկելախոցերի պլաստիկ վերականգնողական վիրաբուժության եղանակներով բուժման հարցերին։ Հեղինակ է գիտական աշխատանքների և գիտաուսումնական կինոնկարների։

Անդամակցություն
---------------

* Պլաստիկ-վերականգնողական և գեղագիտական վիրաբուժության եվրոպական ազգային ընկերակցությունների անդամ և հայկական մասնաճյուղի գլխավոր քարտուղար (1997)։
* Հայաստանի վիրաբույժների ընկերության անդամ (1990)։
* Վրաստանի ԳԱ Մ. Մուխաձեի անվան մեդալ (1997)։
* «Հայաստանի վիրաբուժություն» արհեստավարժների միության մեծ խորհրդի անդամ (2001)։
* Կրծքավանդակի վիրաբույժների եվրոպական ասոցիացիայի լիիրավ անդամ (2011)։

Պարգևներ
--------

* Մարշալ Բաղրամյանի շքանշան (2011)։
* Դրաստամատ Կանայանի անվան շքանշան (2011)։

Ծանոթագրություններ
------------------

1. 1 2
2. ↑  "Արտակ Կառլենի Հովհաննիսյան". *www.doctors.am*. Արխիվացված է the original 2019 թ․ հուլիսի 28-ին. Retrieved 2019 թ․ հուլիսի 28.
3. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005։

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |

 |